### 10940 Državno odvjetništvo Republike Hrvatske

**RKP: 3365**

**Obrazloženje općeg dijela za razdoblje 01.01.2024.-31.12.2024.**

1. **IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

Najveći iznos prihoda DORH-a za razdoblje od 01.01.2024.-31.12.2024. odnosi se na **Prihode iz nadležnog proračuna** (skupina konta 67)

**Prihode od prodaje proizvoda i robe, te pruženih usluga (skupina konta 66)**, (vlastiti prihodi) DORH-a ostvaruje se od prodaje u vlastitoj čajnoj kuhinji te se kao takvi i troše za nabavu materijala i održavanja isključivo za potrebe čajne kuhinje.

Najveći dio **rashoda poslovanja** za 2024. (razred 3) odnose se na **rashode za zaposlene** u iznosu od 3.470.551,31 eura. Kod **materijalnih rashoda i financijskih rashoda** najveći dio se odnosi na intelektualne usluge (najvećim dijelom arbitraže) i iznose 4.520.325,73 eura. Povećanje rashoda u odnosu na prošlu godinu je nastalo zbog povećanog broja arbitraža. Troškovi službenih putovanja su veći obzirom na povećanje cijena noćenja , prijevoza te većeg broja putnih troškova zbog nadzora Županijskih državnih odvjetništava.

Rashodi za vlastite prihode - čajnu kuhinju su tekući i nastaju za potrebe materijala (kava, mlijeko, sok...), te za usluge održavanje aparata.

U rashodima za nabavu nefinancijske imovine u 2024.g. uključen je rashod za tri službena vozila nabavljena putem financijskog leasing-a .

1. **IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Prihodi DORH-a u navedenom razdoblju , prema izvorima financiranja, odnose se najvećim dijelom na **izvor** financiranja **11** (opći prihodi i primici). Navedeni prihodi odnose se na program A634000 Progon počinitelja kaznenih djela, zaštita imovine RH i podnošenje pravnih sredstava za zaštitu zakonitosti (3.886.823,50 eura), na program A629262 Suradnja RH i EUROJUSTA-a ( 46.720,34 eura), na program A634002 Međunarodna suradnja državnih odvjetništava (14.181,71 eura) te program A634013 Zastupanje RH u inozemstvu (5.547.616,26 eura) koji su ujedno i troškovi istog izvora.

**Izvor financirana 31**- vlastiti prihodi DORH-a ostvaruju se od prodaje u vlastitoj čajnoj kuhinji te se kao takvi i troše za nabavu materijala i održavanja isključivo za potrebe čajne kuhinje

**Izvor financiranja 51** – Pomoći EU rashodi su nastali povlačenjem sredstava koji su u DP-u od prošle godine , a podmiruju se troškovi putnih naloga u međunarodnoj suradnji koji su kao takvi i nastali.

**Izvor financiranja 61** – Donacije – u 2024. godini je ostvaren prihod od uplate u iznosu od 1.861,95 eura.

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

|  |  |
| --- | --- |
| **BROJČANA OZNAKA I NAZIV** | **IZVRŠENJE** **01.-12.2024.** |
| **1** |  |
| **UKUPNI RASHODI** | **9.495.341,81** |
| **03 Javni red i sigurnost** |  |
| *033 Sudovi* | *9.495.341,81* |
| *034 Zatvori* |  |
| *036 Rashodi za javni red i sigurnost koji nisu drugdje svrstani* |  |
| **01 Opće i javne usluge** |  |
| *013 Opće usluge*  |  |
|  |  |